দেশ জয়ী হয়েছে, বিপুল রক্তের বিনিময়ে অর্জিত পতাকাও ওড়ে মাথা উঁচিয়ে, বীরশ্রেষ্ঠ আর ৩০ লাখ শহীদের স্মৃতিও থাকে অম্লান। একাত্তরে ঘটেছিল মানবের জাগরণ। কিন্তু একসময় কোন দিক থেকে ধেয়ে এল ভাটার টান, বুঝে ওঠার আগেই আসে পঁচাত্তরের কালরাত। ক্রমে ম্লান হতে থাকে একাত্তরে বুক চিতিয়ে দাঁড়ানো নির্ভীক জাতির ভাবমূর্তি। সেদিনের সেই মহান উত্থান অতীতের স্মৃতিতে বিবর্ণ হতে থাকে। ধর্মান্ধতা ছাপিয়ে ওঠে বাঙালির হাজার বছরের উদার মানবতার ধারাকে, জন্ম নেয় জঙ্গিবাদ, সন্ত্রাস।